Botn
Store norske leksikon,Geografi,Norges geografi,Nordland,Saltdal
Botn er ei grend i Saltdal kommune, Nordland, ved den innerste delen av Saltdalsfjorden, like øst for Rognan. Til Botn renner ei kort elv fra Botnvatnet (2,0 km2, 12 moh.) som har et bunnlag av gammelt havvann.
I Botn opprettet tyskerne 1942 en utryddelsesleir her for serbiske fanger, Botn-leiren. Senere kom også russiske fanger hit. Fangene ble satt til veibygging; veistykket som ble bygd er senere kalt Blodveien. På Botn krigskirkegård ligger 1657 jugoslaviske krigsfanger begravet. Jugoslavia og Russland reiste etter krigen et minnesmerke over sine døde her. Noe lenger sør ligger også en tysk krigskirkegård med minneplater over i alt 4370 tyskere som falt i Nord-Norge under krigen.Den norsk-jugoslaviske filmen Blodveien (1955) ble tatt opp i Botn. Les mer i Store norske leksikon Saltdal Nordland Blodveien